**POBOŽNOST MILOSRĐU BOŽJEM**

**Uvodna pjesma: DANAS SE ČUJE – 2. kitica „Ta vam se sreća...“**

***Prigodni uvod kao motivacija za molitvu***

Ova pobožnost nas podsjeća kako je Isus iz ljubavi dao svoj život za nas. Ona nam je kao blagotvorni podsjetnik koliko nam je potreban Bog i njegovo milosrđe. Trebamo ga, čitav svijet ga treba.

Molitva započinje podsjećanjem koliko smo vrijedni u Božjim očima. Isusovo Tijelo i Krv, Duša i Božanstvo – ono je što prikazujemo Bogu Ocu – Njegova Sina Jedinorođenca. Prikazujemo Isusa, koji se stavlja u naše ruke.

S povjerenjem trebamo prihvatiti sve što Bog želi za nas i za čitav svijet i vjerovati da je to najbolje za nas.

Iz Dnevnika sestre Marije Faustine Kowalske saznajemo kako joj Isus povjerava zadaću da podsjeti čitavo čovječanstvo o njegovom neizmjernom milosrđu, te da ohrabri ljude da mu vjeruju i pokažu milosrđe jedni prema drugima.

Nije li ovo vrijeme pandemije osobit poziv da molimo Božje milosrđe, kako za prestanak, tako i za naše jačanje u povjerenju za Božju volju u našem životu i svijetu?

**Pjesma: DANAS SE ČUJE – 3. kitica „Zato svi dare...“**

Oče naš... Zdravo Marijo... Vjerovanje

*Na velika zrnca:*

Vječni Oče, prikazujem ti tijelo i krv, dušu i božanstvo preljubljenoga Sina tvojega, Gospodina našega Isusa Krista, kao zadovoljštinu za grijehe naše i cijeloga svijeta.

*Na mala zrnca:*

Po njegovoj pregorkoj muci, budi milosrdan nama i cijelomu svijetu.

*Završetak Krunice:*

Sveti Bože, sveti jaki Bože, sveti besmrtni Bože, smiluj se nama i cijelomu svijetu!

*Zaključna molitva:*

O Krvi i Vodo što potekoste iz Srca Isusova kao izvor milosrđa za nas, uzdam se u tebe!

Marijo, Majko milosrđa, moli za nas!

Isuse, uzdam se u tebe! (triput)

Smiluj se nama i cijelomu svijetu, Gospodine!

**Zazivi Milosrđu Božjem**

Gospodine, smiluj se!

Kriste, smiluj se!

Gospodine, smiluj se!

Kriste, čuj nas!

Kriste, usliši nas!

Oče nebeski, Bože, smiluj nam se!

Sine, Otkupitelju svijeta, Bože, smiluj nam se!

Duše Sveti, Bože, smiluj nam se!

Sveto Trojstvo, jedan Bože, smiluj nam se!

Milosrđe Božje, ti neshvatljiva tajno Presvetoga Trojstva, uzdam se u Tebe.

Milosrđe Božje, ti izrazu Njegove najveće moći, uzdam se u Tebe.

Milosrđe Božje, koje si se objavilo u stvaranju nebeskih duhova, uzdam se u Tebe.

Milosrđe Božje, koje si nas iz ništavila pozvalo u život, uzdam se u Tebe.

Milosrđe Božje, koje obuhvaćaš čitav svijet, uzdam se u Tebe.

Milosrđe Božje, koje nam daruješ besmrtan život, uzdam se u Tebe.

Milosrđe Božje, koje nas zaštićuješ od zasluženih kazna, uzdam se u Tebe.

Milosrđe Božje, koje nas oslobađaš od bijede grijeha, uzdam se u Tebe.

Milosrđe Božje, koje nam u Riječi što je Tijelo postala daruješ opravdanje, uzdam se u Tebe.

Milosrđe Božje, koje se na nas izlijevaš iz rana Kristovih, uzdam se u Tebe.

Milosrđe Božje, koje nam izvireš iz Presvetoga Srca, uzdam se u Tebe.

Milosrđe Božje, koje si nam dalo Presvetu Djevicu za Majku milosrđa, uzdam se u Tebe.

Milosrđe Božje, vidljivo u ustanovljenju Crkve koja obuhvaća cijeli svijet, uzdam se u Tebe.

Milosrđe Božje, vidljivo u ustanovljenju i dijeljenju svetih sakramenata, uzdam se u Tebe.

Milosrđe Božje, neograničeno u sakramentu krštenja i pokore, uzdam se u Tebe.

Milosrđe Božje, neizmjerno u sakramentu oltara i svećeništva, uzdam se u Tebe.

Milosrđe Božje, koje si nas pozvalo k svetoj vjeri, uzdam se u Tebe.

Milosrđe Božje, u obraćenju grješnika, uzdam se u Tebe.

Milosrđe Božje, koje posvećuješ pravednike, uzdam se u Tebe.

Milosrđe Božje, koje usavršuješ svete, uzdam se u Tebe.

Milosrđe Božje, vrelo bolesnicima i patnicima, uzdam se u Tebe.

Milosrđe Božje, utjeho i blago svih onih koji su skršena srca, uzdam se u Tebe.

Milosrđe Božje, ufanje onih koji očajavaju, uzdam se u Tebe.

Milosrđe Božje, koje uvijek i svugdje pratiš sve ljude, uzdam se u Tebe.

Milosrđe Božje, koje nas ispunjaš milostima, uzdam se u Tebe.

Milosrđe Božje, mire umirućih, uzdam se u Tebe.

Milosrđe Božje, koje nas čuvaš od paklenoga ognja, uzdam se u Tebe.

Milosrđe Božje, koje olakšavaš patnje dušama u čistilištu, uzdam se u Tebe.

Milosrđe Božje, ti slasti i neizmjerna radosti sviju svetih, uzdam se u Tebe.

Milosrđe Božje, beskrajno u svim tajnama vjere, uzdam se u Tebe.

Milosrđe Božje, neiscrpivi izvore čudesa, uzdam se u Tebe.

P. Bog je milosrdan i pun samilosti, spor na srdžbu i pun dobrote.

O. Zato ću dovijeka klicati milosrđu Božjem.

Pomolimo se:

O, vječni Bože, čije je milosrđe neistraživo i čije je blago smilovanja neiscrpivo, milosno pogledaj na nas i umnoži u nama svoje milosrđe da u teškim trenucima ne očajavamo i ne budemo obeshrabreni, nego da se predamo s velikim povjerenjem u tvoju svetu volju, koja je sama ljubav i smilovanje! Po Gospodinu našemu Isusu Kristu, Kralju milosrđa, koji nam s tobom i Duhom Svetim iskazuje milosrđe u sve vijeke vjekova. Amen.

***Može se dodati jedna od molitava za izbavljenje uslijed epidemije koronavirusom (pogledajte u prilogu)***

***Zdravo Kraljice...***

**Pjesma za kraj: U TO VRIJEME GODIŠTA – 4. kitica „A mi Kristu hvalimo...“**

 Priredila: Ana Rudec